انتهى العشاء وغادرت اخت علي وزوجها من بعد ما عرضات عليهم للغدا كاملين فدارها فاليوم الموالي وكتاكد على الجميع يحضر ومشات فرحانة هي وراجلها , وكدلك عماد قصر معاهم حتى تأخر الليل ومشا لدارو في حين جلسات خليج فدار باها تشبع شوقها من ختها , اما علي فخواو ليه بيت اشراق وخلج قديما وجهزوه ليه بناموسية كبيرة ودخل صلا فيه وتكا هوا واستريلا يرتاحو من عناء السفر , خلات اشراق حتى خوات الدنيا ونعس الحاج والجد تا هوا اما الجدة غير شافت لبالز غاديين للصالة عرفات القضية فيها الحلوة دالخاريج وحطات تسبيحها وناضت تبعات الشوانط للصالة وفرشات فالارض واحد الكاشة رطبة وربعات فوقها مقابلة معاهم